b"\n_START_ARTICLE_\nSedativ (trup\xc4\x83)\n_START_SECTION_\nIstoric\n_START_PARAGRAPH_\nFormat\xc4\x83 \xc3\xaen Ploie\xc8\x99ti, pe 10 aprilie 2004, Sedativ a luat fiin\xc8\x9b\xc4\x83 din ini\xc8\x9biativa lui Lethal X \xc8\x99i a lui Seby Stone, care p\xc3\xa2n\xc4\x83 la acel moment activa ca tobo\xc8\x99ar \xc3\xaen trupa Calandrinon. Cei doi l-au contactat pe Florin Nedelcu care p\xc3\xa2n\xc4\x83 atunci nu avusese leg\xc4\x83tur\xc4\x83 cu industria muzical\xc4\x83, fiind un antreprenor de succes. Cei doi i-au propus lui Florin s\xc4\x83 finan\xc8\x9beze proiectul muzical, respectiv, formarea unei trupe de muzic\xc4\x83 de rock alternativ. Florin a acceptat cu condi\xc8\x9bia ca el s\xc4\x83 se ocupe de partea de management a trupei. Membru fondator, finan\xc8\x9bator \xc8\x99i manager, Florin Nedelcu, a fost st\xc3\xa2lpul de rezisten\xc8\x9b\xc4\x83 al trupei. Cel care neobosit s-a \xc3\xaengrijit de toate problemele de organizare \xc8\x99i s-a implicat activ \xc3\xaen activitatea trupei. Sedativ a luat fiin\xc8\x9b\xc4\x83 \xc8\x99i a crescut al\xc4\x83turi de Florin. Azi, el este unul dintre cei mai cunoscu\xc8\x9bi impresari din Rom\xc3\xa2nia. Ulterior au fost coopta\xc8\x9bi imediat Radu Legheni (chitar\xc4\x83 bas) \xc8\x99i Mihai Cre\xc8\x9boiu (claviaturi) \xc8\x99i ei deasemenea membrii ai trupei Calandrinon p\xc3\xaen\xc4\x83 la acel moment. Mai t\xc3\xa2rziu s-a al\xc4\x83turat \xc8\x99i Radu Burlan (vocal)_NEWLINE_\xc3\x8en noiembrie 2004, Radu Burlan p\xc4\x83r\xc4\x83se\xc8\x99te trupa, fiind succedat la voce de c\xc4\x83tre Lethal X care p\xc3\xa2n\xc4\x83 atunci a ocupat pozi\xc8\x9bia de chitarist, \xc3\xaenlocuit fiind la r\xc3\xa2ndu-i la chitar\xc4\x83 de c\xc4\x83tre Cristian Chelsoi (ex. S.C.A.M.E.). \xc3\x8en mai 2005, Mihai Cre\xc8\x9boiu, p\xc4\x83r\xc4\x83se\xc8\x99te trupa fiind \xc3\xaenlocuit de c\xc4\x83tre Radu Alin la claviaturi. La finalul aceluia\xc8\x99i an, Radu Alin \xc3\xaei pred\xc4\x83 locul la clape lui Alex Florin._NEWLINE_P\xc3\xa2n\xc4\x83 \xc3\xaen septembrie 2005, Sedativ, a abordat ceea ce membrii fondatori au definit ca stil, respectiv, Alternativ Etno Rock. 'Zaraza', 'Doina', 'MDS', 'Imn pentru \xc3\xaenving\xc4\x83tori', 'Bate v\xc3\xa2nt de prim\xc4\x83var\xc4\x83', 'Striptease rural', sunt piese care au marcat \xc3\xaenceputul existen\xc8\x9bei Sedativ._NEWLINE_\xc3\x8en decursul unui singur an, trupa Sedativ puncteaz\xc4\x83 c\xc3\xa2teva reu\xc8\x99ite. \xc3\x8en 2005 Sedativ apare pe compila\xc8\x9bia \xe2\x80\x9dMaximum Rock - Suport pentru underground\xe2\x80\x9d, piesa 'Imn pentru \xc3\xaenving\xc4\x83tori' intr\xc4\x83 \xc3\xaen top 30 la City FM. iar \xc3\xaen acela\xc8\x99i ani trupa dep\xc4\x83\xc8\x99e\xc8\x99te faza a doua a concursului radio na\xc8\x9bional, 'Demonstra\xc8\x9bia' organizat de PRO_FM. _NEWLINE_\xc3\x8entre 2005 \xc8\x99i 2006 membrii trupei au apari\xc8\x9bii live la emisiuni de radio pe teme muzicale precum: Radio Prahova, WylFM, Mix FM \xc8\x99i la posturi TV: Tele 7 Wyllis - 'Petrecerea nebunilor', Alpha TV - 'Diafan' Antena 1 - 'Altfel', OTV - 'George Stanca show' TVR 2 - 'Forum'. Trupa a \xc3\xaenregistrat materialele audio \xc3\xaen studiourile 'Taboo Music' din Arad, 'Schimbul 3' de\xc8\x9binut de Adrian Ordean \xc8\x99i 'Luxor Sound' de\xc8\x9binut de Mihai Breazu, din Bucure\xc8\x99ti_NEWLINE_\xc3\x8en martie 2006, sound-ul se schimb\xc4\x83 radical. Se trece la Electro Fusion. A fost anul \xc3\xaen care orele de studio au fost mai multe dec\xc3\xa2t orele de presta\xc8\x9bii live. Schimbarea de stil a necesitat din nou o munc\xc4\x83 titanic\xc4\x83 dar f\xc4\x83cut\xc4\x83 cu mare pl\xc4\x83cere. Indiferent de eforturile depuse, un accident suferit de Lethal X la preselec\xc8\x9biile pentru un show TV a fr\xc3\xa2nt ascensiunea trupei. Era binecunoscut\xc4\x83 mi\xc8\x99carea scenic\xc4\x83 energic\xc4\x83 prezent\xc4\x83 la orice presta\xc8\x9bie live Sedativ. Acest eveniment nefericit a reprezentat o mare cump\xc4\x83n\xc4\x83. Perioada de convalescen\xc8\x9b\xc4\x83 a vocalului, a durat nu mai pu\xc8\x9bin de un an, timp \xc3\xaen care ceilal\xc8\x9bi componen\xc8\x9bi ai trupei Sedativ, fie \xc8\x99i-au urmat visurile \xc3\xaempreun\xc4\x83 cu alte trupe, fie au renun\xc8\x9bat la muzic\xc4\x83._NEWLINE_\xc3\x8entre 2004 \xc8\x99i 2007 Sedativ a avut peste 60 de apari\xc8\x9bii live la diverse festivaluri: 'Motorrock', 'Rock la Mure\xc8\x99', 'F\xc3\xa2nfest' sau \xc3\xaen cluburi._NEWLINE_\xc3\x8en 2015, Weissman prieten cu Lethal X, \xc3\xaei propune acestuia recl\xc4\x83direa ideii Sedativ. A mai trecut un an de \xc3\xaencerc\xc4\x83ri de formule, de c\xc4\x83ut\xc4\x83ri p\xc3\xa2n\xc4\x83 c\xc3\xa2nd, \xc3\xaen 2016, Sedativ a reu\xc8\x99it ceea ce p\xc4\x83rea ceva prea pu\xc8\x9bin probabil. Revenirea! Revenirea \xc3\xaentr-o formul\xc4\x83 de excep\xc8\x9bie se poate spune, datorit\xc4\x83 echipei formate din membrii cu mare experien\xc8\x9b\xc4\x83 \xc3\xaen ceea ce prive\xc8\x99te sunetul avangardist din Romania. Lethal X, a r\xc4\x83mas acela\xc8\x99i. Ultimul component al primei formule Sedativ. Weissman, sunetist cu mare experien\xc8\x9b\xc4\x83 at\xc3\xa2t \xc3\xaen domeniul live c\xc3\xa2t \xc8\x99i pe partea \xc3\xaenregistr\xc4\x83rilor de studio a venit cu o mare pasiune: instrumentul care se nume\xc8\x99te bas \xc8\x99i pe care a dorit s\xc4\x83-l pun\xc4\x83 \xc3\xaen valoare ca ingredient \xc3\xaen re\xc8\x9beta sonic\xc4\x83 Sedativ. Wray \xe2\x80\x93 este unul dintre pu\xc8\x9binii mae\xc8\x99trii ai sunetului modern, care f\xc4\x83cea parte din ga\xc8\x99ca 'Martin' c\xc3\xa2nt\xc3\xa2nd la vremea respectiv\xc4\x83 \xc3\xaen trupa Wraymogg \xc8\x99i mai apoi \xc3\xaen Snake Charmers. Este specializat pe synth-uri analogice._NEWLINE_Mihai Suciu aka Maga, s-a ocupat de c\xc3\xa2nd se \xc8\x99tie de tobe. \xc8\x98i a f\xc4\x83cut-o metodic. A \xc3\xaenceput din tinere\xc8\x9be cu 'Bere Gratis' pe vremea c\xc3\xa2nd \xe2\x80\x9dFete, fete \xc8\x99i ultraviolete\xe2\x80\x9d rula pe Atomic \xc8\x99i acum puncteaz\xc4\x83 cu Sedativ un altfel de capitol \xc3\xaen percu\xc8\x9bie._NEWLINE_\xc3\x8en prezent trupa preg\xc4\x83te\xc8\x99te primul album discografic ce urmeaz\xc4\x83 a fi lansat \xc3\xaen 2019."